b'\n_START_ARTICLE_\nSam Hornish Jr.\n_START_PARAGRAPH_\nSamuel Jon Hornish Jr. (s. 2. hein\xc3\xa4kuuta 1979 Defiance, Ohio) on yhdysvaltalainen autourheilija, joka kilpailee kaudella 2014 sek\xc3\xa4 NASCAR Sprint Cup Seriesiss\xc3\xa4 ja NASCAR Xfinity Seriesiss\xc3\xa4.\n_START_SECTION_\nUra\n_START_PARAGRAPH_\nHornish aloitti autourheilu-uransa kartingin parista, kuten moni muukin kuljettaja. Vuonna 2000 Hornish debytoi IndyCar Seriesiss\xc3\xa4 PDM Racingin autolla. H\xc3\xa4n oli tuon kauden aikana parhaimmillaan kolmas. Seuraavaksi kaudeksi Hornish siirtyi Panther Racingille ja voittikin sarjan kahtena seuraavana kautena tullen sarjan historian ensimm\xc3\xa4iseksi tuplamestariksi. Hornish voitti IndyCar Seriesin viel\xc3\xa4 kaudella 2006. Kausi 2007 j\xc3\xa4i h\xc3\xa4nen viimeisekseen sarjassa. Hornish kilpaili vuosina 2000-2007 IndyCarissa 119 kilpailua, joista h\xc3\xa4n otti 19 voittoa sek\xc3\xa4 kymmenen paalupaikkaa. Vuonna 2006 Hornish debytoi my\xc3\xb6s NASCAR Xfinity Seriesiss\xc3\xa4, jossa h\xc3\xa4n tuli toiseksi kaudella 2013 yhteispisteiss\xc3\xa4. Hornish on voittanut t\xc3\xa4h\xc3\xa4n menness\xc3\xa4 sarjassa kolme osakilpailua. Vuonna 2007 Hornish aloitti ajamaan my\xc3\xb6s NASCAR:in toisessa luokassa, Sprint Cup Seriesiss\xc3\xa4. Siin\xc3\xa4 h\xc3\xa4n on sijoittunut yhdeks\xc3\xa4n kertaa kymmenen parhaan joukkoon, mutta ei ole viel\xc3\xa4 voittanut kertaakaan._NEWLINE_Hornish on my\xc3\xb6s toiminut SpeedTV:n asiantuntijana. Vuonna 2007 h\xc3\xa4nest\xc3\xa4 tuli brittil\xc3\xa4isen lastenohjelman Lauri kilpa-auton kertoja. Hornish on naimisissa ja h\xc3\xa4nell\xc3\xa4 on kolme lasta.'